„Kicsoda az ember a’ ki él, és a’ halált nem láttya?”[footnoteRef:1] – 18. századi katolikus halotti prédikációk egy kolligátumban  [1:  (Zsolt 88, 24) Ladányi Elek Sigmond (1720‒1738) minorita szerzetesnek az elhunyt Gersei Pethő Mihály felett Sztropkó várában mondott halotti prédikációjának textusa. Inevitabile decretum az az: Istennek megmásolhatatlan decretuma, Kassa, 1735, A2r. Petrik II, 531.] 


I. Bevezetés

Dolgozatomban egy a 18. század első feléből származó, magyar és latin, legnagyobb részt katolikus halotti beszédeket illetve ünnepi prédikációkat tartalmazó kolligátumot szeretnék bemutatni megvizsgálva annak felépítését összességében, illetve – mivel a kolligátum felépítése nem tűnik koncepciózusnak – egyes beszédeket különböző szempontok szerint a kolligátumból kiemelve külön-külön is a kutatásom jelen állása szerint egyelőre két szempontból. Egyrészt a halotti prédikációk retorikai-kompilációs kutatási lehetőségeiről, másrészt arról, hogy miképpen rekonstruálhatók a prédikációk alapján a haldoklás 18. század első felében (de részben már korábban) felekezeti szempontból elkülönülni látszó rítusai.
Eddig leginkább a kompiláció művészetének elméleti, retorikai hátterét feldolgozó magyar szakirodalommal foglalkoztam – Tarnai Andor, Bán Imre, Bitskey István, Imre Mihály, Kecskeméti Gábor, Bartók István, Hargittay Emil és Gábor Csilla szövegeivel főként –, emellett pedig olyan primér szövegeket – prédikációkat – kerestem és keresek is, melyek bizonyíthatóan Pázmány Péter műveit kompilálják. Így került érdeklődésem középpontjába a már említett kolligátum. Az ebben található egyik halotti prédikációnak szerzője, Kolosvári Pál jezsuita szerzetes a beszéd lábjegyzetei szerint két helyen is felhasználta Pázmány Kalauzát a szöveg megszerkesztéséhez. (Szinte biztosan több helyen is – jelöletlenül. Erről is olvashatunk Fazakas Gergely és Száraz Orsolya tanulmányában.[footnoteRef:2]) Egy Rákos B. Raymund által Kelemen Didáknak tulajdonított prédikáció végén pedig olyan imaszövegek és a mise szimbolikájával kapcsolatos fejtegetések olvashatók, melyek Pázmány Imádságos könyvét kompilálják. Már e prédikációk olvasása során is több kérdés merült fel, melyek megválaszolása önálló kutatás témája lehetne, de a kolligátum többi prédikációját olvasva világossá vált, hogy nem ez az egyetlen vizsgálati irány és lehetőség. Különösen érdekelni kezdett a halotti prédikációk retorikai megszerkesztettsége, mellyel a hitszónokok egyrészt az elhunyt személyét méltatják, jó cselekedeteit követendő példaként állítják a közösség elé, reprezentálják, ezzel is életben tartva a halott emlékét, és a földi élethez kapcsolva azt. Másrészt viszont a túlvilágra való átlépést azzal hangsúlyozzák, hogy több esetben kiemelik az elhunyt jó halálát, ezáltali üdvözülését. Kutatásom tehát többféle szempontból közelíti meg az ismertetendő kolligátumot: célom egyrészt feltárni a kötet filológiai, könyvtörténeti hátterét, másrészt megvizsgálni, milyen retorikai eszközök álltak a szónok rendelkezésére a főúri elhunyt reprezentációjához, illetve a reprezentációt illetően hogyan vált fontossá a jó halálban az utolsó kenet. [2:  FAZAKAS Gergely Tamás, SZÁRAZ Orsolya, „a’ mint ezt Pázmány Péter Cardinál szépen meg mutattya”. Kolosvári Pál és a Haller György felett mondott prédikációja (1730), kézirat] 


II. Halotti prédikáció szerkesztése elméletben és gyakorlatban

Szabó Péter írja a főúri gyászszertartásokról szóló monográfiájában – mely az 1652. augusztus 26-i vezekényi ütközetben elhunyt négy Eszterházy fiú végtisztességét dolgozza fel, hogy a szóból, zenéből és látványból összeálló temetési ceremónia[footnoteRef:3] központi eleme a gyászmise.[footnoteRef:4] Az ezen elhangzó halotti prédikáció vagy prédikációk tehát a gyászszertartás részét képezve annak többi eleme mellett egyrészt megmutatták „annak a társadalmi szintnek a kultúráját is, amelybe a család tartozott”,[footnoteRef:5] másrészt a halotti beszédeket aztán nyomtatott formában való kiadásuk után – ezt a már említett reprezentációs megfontolásokból[footnoteRef:6] általában az elhunyt családja finanszírozta – prédikációs segédletként és/vagy hitbuzgalmi olvasmányként papok és hívők egyaránt használhatták.[footnoteRef:7] Ez utóbbi Kecskeméti Gábor megállapítása, aki azt is leírja a 17. századi magyar nyelvű halotti beszédekről monográfiájában, hogy ezekben válik „[k]ézzelfoghatóvá […] irodalom és közönség viszonya. A halotti beszédek szűk közönség igényei szerint hangzottak el és jelentek meg nyomtatásban: semmi sem alkalmasabb a közönség és a közönség rétegei ízlésének, elvárásainak, társadalmi gondolkodásának és íratlan szokásrendszerének megállapítására, mint éppen a rokonság, az ismeretségi kör és a jelenlévő hallgatóság hallgatólagos jóváhagyásával elhangzó halotti beszéd”. Tehát a prédikáció forrásainak feltérképezésével a beszédet szerkesztő pap műveltségéről alkotható kép, a halotti beszéd vizsgálatával a hallgatóságról (is) nyerhető információ.[footnoteRef:8] (Ugyanakkor „A populariter való beszéd nem más, mint a mindenkori hallgatóság szellemi felkészültségének ismeretében történő szónoklás”,[footnoteRef:9] és a halotti beszéd tömegesnek tekinthető műfaj, a leginkább kifejezi a közízlést.[footnoteRef:10])  [3:  SZABÓ Péter, A végtisztesség. A főúri gyászszertartás mint látvány, Bp., Magvető Könyvkiadó, 1989, 7.]  [4:  Uo., 23.]  [5:  Uo., 13.]  [6:  A ravatal, amelyen az elhunyt teste fekszik, a praesentiával van összefüggésben. Vö. Uo., 48. De: A halotti beszéd nyomtatott kiadása nem ugyanennek az igénynek egy más megjelenési formája-e?]  [7:  KECSKEMÉTI Gábor, Prédikáció, retorika, irodalomtörténet. A magyar nyelvű halotti beszéd a 17. században, Bp., Universitas Könyvkiadó, 1998, 10.]  [8:  Uo., 13.]  [9:  KNAPP Éva, Ismeretlen irodalom- és nyelvelméleti munkák a 18. század első feléből (Csete István és Gyalogi János), ItK, 2002/3–4, 286.]  [10:  KECSKEMÉTI, i. m., 15.] 

A halotti prédikáció szerkesztésére is az ars praedicandi szabályai érvényesek, ugyanakkor az ismert Tarnai Andor és Kecskeméti Gábor kutatásai nyomán, hogy ezeket a teóriákat kevesek, csak a legműveltebbek ismerték, őket imitálva illetve kompilálva sajátították el tőlük a prédikálás művészetét, mesterségét a gyakorlatban a többiek.[footnoteRef:11]  [11:  Uo., 31.] 

Az általam vizsgálni kezdett 18. századi halotti beszédek és prédikációéelméleti irodalom illetve később indult meg, és a 17. századhoz képest (néhány jelentős kivételtől eltekintve) idáig kevesebb eredményt mutatott fel. A 18. századi kutatások közül Knapp Éva egyik tanulmánya az 1686–1761 között élt Gyalogi János jezsuita szerzetesnek tulajdonítja az 1750-ben kiadott De eloquentia sacra című prédikációelméleti traktátust,[footnoteRef:12] melyben a szerző szerint Gyalogi nem új elméletet ír, hanem a Soarez-féle tankönyvet egészíti ki a prédikálás gyakorlatából vett követelményekkel, tapasztalaton alapuló megjegyzésekkel, és célja a prédikátori önértelmezés és tudatosság kialakítása.[footnoteRef:13] Gyalogi Jánosról az is megtudható az említett tanulmányból, hogy „[l]atinból magyarra fordította, átdolgozta és posztumusz kiadta Csete [István] prédikációinak egyik részét, másik részét latinul jelentette meg”. Az átdolgozás természetéről, módjáról a tanulmány Gyalogi munkamódszere a prédikációk tükrében című részében ír Knapp. A szerkesztői-társszerzői munkára azért volt szükség, mert „[a] hagyaték nem kész prédikációk sorozatából állt, s Gyalogira hárult a beszédek nyomtatás előtti kidolgozásának feladata”.[footnoteRef:14] Továbbá „Gyalogi néhány saját prédikációjának és az átdolgozásoknak az összevetése arra utal, hogy a terjedelem, a szerkesztésmód, a stílus, az idézetanyag összetétele és használata tekintetében nincs lényeges különbség Gyalogi saját prédikációi és az átdolgozások között. Gyalogi tehát azonos módszer alapján írta saját és dolgozta át Csete beszédeit, s ezek a beszédek egybehangzanak a traktátusban kifejtett elvekkel is”.[footnoteRef:15] [12:  „[a] munka Csete István Gyalogi János által posztumusz kiadott, latin nyelvű prédikációi első kötetének keretszövegeként látott napvilágot” KNAPP, i. m., 273. ]  [13:  Uo., 287.]  [14:  Uo., 276.]  [15:  Uo., 280.] 

Mindez annak fényében különösen érdekes, hogy az általam vizsgált kolligátumban is található egy Gyalogi János neve alatt kiadott prédikáció. Ennek illetve a többi prédikációnak bemutatását megelőzően azonban a kolligátum felépítéséről és feltételezhető eredetét szeretném ismertetni.
III. Címlapok és adatok

A kolligátum jelenleg a Debreceni Református Kollégium Könyvtárában található, a kötet fedlapjának versojára írt bejegyzés szerint 1964. március 2-án Almássy Márton ajándékozta a könyvtárnak. A kötet gerincén ez a cím szerepel: Conciones Variae, magyar és latin nyelvű halotti illetve egyéb alkalmakra készült magyar nyelvű prédikációkat tartalmaz.
A kolligátum hátlapjának rectóján olvasható kéziratos index – Series Materiarum ordine – huszonhárom prédikációt sorol fel:
Keserves Dicsirete Nehai G. Esterhas Anna Aszszonynak.
Hütes Koronája Nehai G. KornisIstván Urnak.
Örök Jutalomra sietö Nehai G. Zichy István Ur.
Az Ur Házán jelentetett Menyei Dicsösége T. Krucsai Jánosnak. Búcsúztato Versek ez után.
Istennek meg másolhatatlan Decretuma. G. Petö Mihály.
Halotti Praedicatzio. Nehai I. B. Bornemissza János Ur fe.
Házát kösziklán epitö Nehai G. Haller György.
Halotti gyaszos Pompája T. Krucsai Márton Urnak.
Halotti Pradicatzioja G. Barkoczi Kristina Aszszonynak.
Második ugyan azoné.
Harmadik ugyan azoné.
Igaz Utazó Nehai Mgs Csato Sigmond Ur.
Gyaszos vadászattya G. Erdödi Gábor Urnak.
Le szakasztatott nád-szál T. Krucsai Julianna.
Arany Almája G. Draskovics Pál Urnak.
Szorgalmatos Márta G. Redai Kristina Aszszony.
Preciosus in Conspectu Dni obitus C. Stephani Csaki.
Memoria Posthuma C. Stephani Kornis.
Funebris Pompa I. B. Joannis Petri.
Lelki öröm.
A’ Sz. Misének Aldozattyárol.
Mit jelentenek a’ Papi öltözetek.
Isten, és ember etc. az Oltári Szentségröl.
Lelki Beszélgetes az Oltári Szentségröl.
Arca in Sanctuario Templi posita.
A Végsö Itiletröl valo emlékezet.
vége.
Jelen állapotában azonban a kolligátum nem tartalmazza a Keserves Dicsirete Nehai G. Esterhas Anna Aszszonynak[footnoteRef:16] (1669) és az Arany Almája G. Draskovics Pál Urnak[footnoteRef:17] (1694) című prédikációkat. Az előbbi szerzője Sennyei István veszprémi püspök, a beszéd 1669. október 7-én hangzott el a lékai Szent Miklós templomban, és Bécsben nyomtatták ki. Az RMK úgy tartja számon, hogy teljes példány található a beszédből a kolozsvári minoriták könyvtárában. Az RMNy átveszi a teljes vonatkozó bekezdést az RMK-ból – e mondat kivételével.  [16:  RMK I, 1466. RMNy IV, 3509.]  [17:  RMK I, 1080.] 

	Az Arany Almája… című prédikáció 1694 februárjában hangzott el Lékán, az ágostonosok templomában, és Nagyszombatban nyomtatta ki Hörmann János, a cím alapján a szerzőről nem tudhatunk semmit. Az RMK nyilvántartása szerint kellene lenni egy példánynak a kolozsvári minoriták könyvtárában. (Minden bizonnyal épp e példányokra utal Szabó Károly. Tehát a 19. sz. végén megvolt, amióta Debrecenbe került, nincs meg. Almássy vagy egy előző tulajdonos kivágta e kettőt. Miért? Az nem véletlen talán, hogy mindkettő dunántúli, sőt lékai!)
	A kolligátum jelen állapotában a beszédek sorrendje a következő:
Magyar nyelvű halotti prédikációk:
1. Hütes korona az az: igaz keresztény hitü nagy érdemü nehai Göncz-Ruszkai Méltóságós Kegyelmes Kornis István Ur… Nyomtattatott Kolosvárat Az Akadémiai bötükkel Becskereki Mihály által (1741)[footnoteRef:18] [18:  Petrik V, 67.] 


2. Érdemes ligeteknek útait járó; örök jutalomnak Forrásira, és Hegyeire kivánkozó Szarvas. Az-az: Méltóságos öregbik Gróff Zichy Istvánnak… Azután Superiorok engedelmébül, Nyomtató-Bötük alá adott Nagy-Szombatban. Most másodszor ki-nyomtattatott. Györben, Streibig Gergely János Királyi, Püspöki, és Városi privil. Könyv-nyomtató által, 1759-dik Esztendöben (1759)[footnoteRef:19] [19:  Petrik Géza bibliográfiája nem tartja számon ezt a beszédet, viszont az 1700-as első kiadás itt szerepel: RMK I, 1566a.] 


3. Az Úr házán jelentetett mennyei dicsöség, Mellyet a’ Néhai Tekéntetes, Nemzetes, és Vitézlö Nad-Föy Krucsai János Úr… Nyomtattatott Kassán az Academiai bötükkel 1742. (1742)[footnoteRef:20] [20:  Petrik I, 305.] 


4. Rettenetes utólsó szempillantás, mellyen, jó-elöre rejá készülvén, szerencséssen által-ment Néhai Tekéntetes, Nemzetes, Vitézlö Nad-Föy Krucsai János Úr… Nyomtattatott Kassán az Academiai bötükkel 1741. (1741)[footnoteRef:21] [21:  Petrik III, 519.] 


5. Inevitabile Decretum. az az: Istennek meg másolhatatlan Decretuma. mellytöl Méltóságos Gróff, Gersei Pethö Mihály… Kassán. Az Akademiai Betökkel, Frauenheim Henrik János által. Anno 1735. (1735)[footnoteRef:22] [22:  Petrik II, 531.] 


6. Halotti Praedikatzio. Mellyet a’ nehai meltosagos és nagysagos iffiabbik kaszoni baro Bornemissza Janos urnak… Kolosvaratt Nyomtattatott az Akademiai Bötükkel Feij András által. (1747)[footnoteRef:23] [23:  Petrik II, 2.] 


7. Házát köziklán építö bölcs ember. Az az, Néhai Méltoságos, és Nagyságos Hallerköi Haller György Urnak… Kolosvaratt, az Academiai bötükkel Weilhamer Bernard által. (1730)[footnoteRef:24] [24:  Petrik II, 437.] 


8. Midön Az, Tekéntetes, Nemes, Nagy emlékezetü, ritka hoszszas életü Krucsai Márton Ur… világban való életinek kilenczven esztendeit sok jóságos cselekedetek gyakorlásával tellyes napuak-ká tévén el végezte vólna. Kassán, az Academiai bötükkel, Frauenheim Henrik János által. 1733. (1733)[footnoteRef:25] [25:  Petrik II, 733.] 


9. Az néhai meltosagos groff Szalai Barkoczi Kristina… élete eötven három Esztendeinek dicséretes el-telése, és a’ rothadás alá vettetett Testének Tömlöczébül ki-szabadulása után az Földi Jerusalemböl a’ Mennyei Fényes Jeruselmben való költözése. Nyomtatattattott Kassán az Academiai Bötükkel Frauenheim Henrik János által. (1724)[footnoteRef:26] [26:  Petrik V, 341.] 


10. Masodik halotti praedicatio, Mellyet Ugyan azon jó emlékezetre méltó ritka példájú Méltóságos Gróffné Aszszonynak… (1724)[footnoteRef:27] [27:  Petrik V, 341.] 


11.  Homályban borúlt ékes Korona. Az az: A’ nagy okosságú Abigail, és minden dicséretre méltó Tábita. Néhai Meltosagos Groff Szalai Barkoczi Kristina aszszony… Nyomtattatott Kassán az Akadémiai Bötükkel. (1724)[footnoteRef:28] [28:  Petrik V, 203.] 


12. Igaz utazo a’ vilagi, és mennyei meltosagra; az az: Csik Delnei meltosagos Csato Sigmond úr… Nyomtat. a’ Csiki Sarlós B. Aszszony Kalastromában. (1752)[footnoteRef:29] [29:  Petrik V, 493.] 


13. Venatio lugubris gyászos vadászat, a’ mellyben nehai meltosagos monyorokereki groff Erdödi Gabor Antal… Kassan, Nyomtattatott az Akademiai betükkel 1745-dik Esztendöben. (1745)[footnoteRef:30] [30:  Petrik I, 138.] 


14. Rövid üdöben le szakasztatott sok üdöket töltött nád szál az az: nadföi tekentetes nemzetes Krucsai Julianna aszszony… Nagykarolyban Sz. Némethi Pap István által, anno 1759. (1759)[footnoteRef:31] [31:  Petrik V, 435.] 


15. Szorgalmatos Martha és buzgó Maria… Redei Kristina aszszonynak, örökké fenn maradandó emlekezetire nyomtattatta-ki, egyik halálán, ’s töle való el-válásán, szívesen kesergö igaz testvér Attyafia Mélt. Baro Andrasi Ferentz. Kolosváratt, Nyomt: Szathmári Pap Sándor által. (1731)[footnoteRef:32] [32:  Petrik III, 168.] 


16. Draga nyereseg, mellyet; eletében tellyes szívéböl lelkéböl keresett, és halálában az ö idvezitö Kristusában meg-nyert… néhai méltoságos Redei Kristina aszszony… (1731)[footnoteRef:33] [33:  Petrik III, 168.] 


Latin nyelvű halotti prédikációk:

17. Obitus, pretiosus in conspectu Domini obitus… Stephani Csáki de Kereszt-Szegh… A quodam Societatis Jesu Panegyrica dictione celebratus: Claudiopoli, exeunte Mense Junio Pridie Kalend. Julias. (évszámot nem tudunk)[footnoteRef:34] [34:  Petrik II, 898.] 


18. Memoria posthuma… Stephani Kornis l. baronis de Göncz-Ruszka… A quodam societas Jesu sacerdote… Claudiopoli, Typis Acad. Soc. Jesu, per Michaëlem Becskereki. (1742)[footnoteRef:35] [35:  Petrik II, 713.] 


19. Funebris pompa… domini Joannes Petri s.r.i. liberi baronis Joanelli… Leutschoviae, Typis Samuelis Brewer. (1698)[footnoteRef:36] [36:  RMK II, 1928] 



Egyéb magyar nyelvű prédikációk:

20. Lelki öröm… Kassán az Akademiai Betökkel, Frauenheim Henr. János által. Anno 1732. (1732)[footnoteRef:37] [37:  Petrik II, 355–356.] 


21. Dicsirtessek az Ur Jesus Kristus. A Melchisedek rendin való szent, ártatlan, makulánélkül való fõ pap a Kristus Jesus… midõn Miskolczon Seraphicus Szent Ferencz minorita sz. szerzetinek templomában való nagy oltart Méltgs. Groff Erdõdi Gábor, egri püspök ... megszentelt volna 1736. esztendõben Boldog Asszony havának elsõ napján.  Az emlitet szent szerzetbéli egyik Pater Praedikallot, és egy buzgó áitatos Uri személy lelkek vigasztalására Istenes kölcségével ki nyomtattatta. Kassán az Academiai bütökkel, Frauenheim János Henrik által, 1737. esztendőben. (1737)[footnoteRef:38] [38:  Petrik I, 529–530.] 


22. Isten, es ember Jesus Kristus Bizonyság tétele… Közönséges Praedicatzio, mellyben meg mutattatik… hogy az Oltári Szentségben, a’ Kenyér, és Bor szine alatt, a’ Kristus Jesusnak valoságos Szent teste, és vére jelen vagyon, nem csak annak némü-némü figurája, képe, jele, vagy petséttye. Lapondi János déédi postamester nyomtattatta ki saját költségén. Kolosváratt az Academiai Betükkel 1752. (1752)[footnoteRef:39] [39:  Petrik V, 222.] 



23. Lelki beszélgetés, mellyben az mutattatik meg szent irasi vilagos bizonyitasokbol, hogy a’ világ Udvözitöje, önnön maga az emberi testbe öltözöt Isteni Felség, a’ Christus Jesus a’ mi szerelmes Meg váltónk… az Oltári szentségben… maga tulajdon valóságos Szent Testét vérét adgya nékünk eledelül, nem annak jelét, pecsétét…
Felsö-Pulyai Bük András, Borsod vármegye viceispánja nyomtattatta ki saját költségén. Kassán az Akedemiai Betökkel, Frauenheim Henrik János által Anno 1735. (1735)[footnoteRef:40] [40:  Petrik I, 250.] 



24. Arca in sanctuario templi posita, a’ templom szent helyébe helyheztetett szekrény, az-az: az Isten annyának mennybe vitele, és az ö Sass-vári Fájdalmas Csudálatos képének 1762-dik esztendőben azon napon régi Kápolnábúl, az új Templom Nagy Oltárára-való jeles által tétele… Kolosváratt, Nyomtattatott a’ Jesus Társasága Akadémiája betüivel 1763. (1763)[footnoteRef:41] [41:  Petrik I, 714.] 



25. Antidotum spirituale. Lelki orvosság az az a’ végsö itéletröl való emlékezet… Beniczky István nyomtattatta ki saját költségén. Pesten, Eitzenbergerin betüivel. (1769)[footnoteRef:42] [42:  Petrik V, 185.] 


A kolligátumban az ötödik, Pethő Mihályról szóló prédikáció és a hatodik, Bornemissza János temetésére készült beszéd között kivágott lapok kötésben maradt széle látszik. Mivel az index sem tüntet fel e két beszéd között más prédikációt, úgy tűnik, már a jegyzék írásakor is csonka volt a kötet, vagyis nem az index alapján hiányzó két prédikáció valamelyike állt itt. Így 1698 és 1769 között kinyomtatott beszédeket tartalmaz.
A címlapokon olvasottak alapján a tizenhat magyar nyelvű halotti prédikáció szerzője közülnyolc neve szerepel itt: Biró János kolozsvári plébános (Kornis István temetése), Bócso Mátyás leveleki plébános (Krucsai János temetése), Ladányi Elek Sigmond minorita szerzetes (Pethő Mihály temetése), Gyalogi János jezsuita szerzetes (Bornemissza János temetése), Kolosvári Pál jezsuita szerzetes (Haller György temetése), Székely László jezsuita szerzetes (Csató Sigmond temetése), Auer Leopold minorita szerzetes és Rácz Kelemen református prédikátor (Rédei Kristina temetése, két beszéd). A hat egyéb magyar nyelvű prédikáció szerzője közül négyet ismerünk név szerint: Kelemen Didák minorita szerzetest (Lelki öröm), Bernárd Pált – aki a legutóbbi kutatások szerint valószínűleg minorita szerzetes[footnoteRef:43] – (Lelki beszélgetés), Eszterházi Pál pálos szerzetest (Arca in sanctuario templi posita) és Hajdics Eusebius minorita szerzetest (Antidotum spiritulae). [43:  MERCS István, „… az oktatásnak nem földinek, nem hiuságosnak &c. kell lenni…”: Írásértelmezés és retorika a késő barokk prédikációirodalomban: doktori (Ph.D.) értekezés, Debrecen, Debreceni Egyetem Irodalomtudományok Doktori Iskola, 2010, 15–16.] 

	A névtelen szerzők mind szerzetesek, a címlapok alapján az tudható, hogy mely szerzetesrendhez tartoznak. Eszerint a tizenhat magyar nyelvű halotti prédikáció szerzője közül hét minorita (Krucsai János, Krucsai Márton, Barkóczi Kristina temetése [három beszéd] és Krucsai Julianna temetése) és egy jezsuita szerzetes (Zichy István temetése) közli beszédét névtelenül. A latin nyelvű halotti prédikációk szerzője mindhárom esetben ismeretlen. Az egyéb ünnepi prédikációk két névtelen szerzője minorita szerzetes (A Melchisedek rendin való szent…, Isten, es ember Jesus Kristus Bizonyság tétele…).

Összesen 25 prédikáció
12 nevesített szerző és 13 névtelen szerző
16 minorita szerző
4 jezsuita szerző
1 pálos szerző
2 világi pap szerző
2 református szerző



Nem mindegyik prédikáció szerzője tartotta fontosnak, hogy neve megjelenjen nyomtatásban: tizenhárom beszéd szerzője névtelen. Közülük tizenkettő minorita, és csupán egy jezsuita szerzetes. A világi lelkészek (akár katolikusok, akár reformátusok) neve fennmaradt.
Ezek az adatok a prédikációk címlapján olvashatók, de a kutatások szerint több esetben is Kelemen Didák rejtőzik a „névtelen minorita” jelző mögött. Rákos B. Raymund[footnoteRef:44] szerint Kelemen Didák alázatból hagyta ki a nevét több szentbeszédből. A Krucsai Márton temetésére készült beszédet (Midön Az, Tekéntetes, Nemes, Nagy emlékezetü, ritka hoszszas életü Krucsai Márton Ur…) viszont – Rákos érvelése szerint – csak ő írhatta, mert egyrészt személyes lekötelezettje volt a Krucsai családnak az oltárépítés miatt, másrészt pedig mind a beszéd retorikai felépítettsége, mind forráshasználata olyan egyházi irodalmi képzettséget és jártasságot mutat, amely a korban más minorita szerzetesre nem volt jellemző. Szintén Rákos B. Raymund Kelemen Didák-életrajza alapján állítja azt Kecskeméti Gábor, hogy a  Rettenetes utólsó szempillantás… című, Krucsai János felett elhangzott beszéd szerzője szintén Kelemen Didák.[footnoteRef:45] Az egyéb prédikációk közül pedig A Melchisedek rendin való szent, ártatlan, makulánélkül való fõ pap a Kristus Jesus… címűt tulajdonítja Rákos a minorita szónoknak. Az újabb kutatásokat ismerve tehát így alakul a szerzőség az egyes beszédek esetében: [44:  Ugye, atyafiak?!]  [45:  KECSKEMÉTI Gábor, Rettenetes utolsó szempillantás = Publicationes Universitatis Miskolcinensis. Tanulmányok Kelemen Didák tiszteletére. A 2008. április 17–18-án megrendezett konferencia előadásai, szerk. HORVÁTH Zita, Miskolc, Miskolci Egyetemi Kiadó, 2008, 31–32.] 

1. Biró János kolozsvári plébános: Kornis István temetése
2. ismeretlen jezsuita: Zichy István temetése
3. Bócso Mátyás leveleki plébános: Krucsai János temetése
4. Kelemen Didák minorita szerzetes: Krucsai János temetése
5. Ladányi Elek Sigmond minorita szerzetes: Pethő Mihály temetése
6. Gyalogi János jezsuita szerzetes: Bornemissza János temetése
7. Kolosvári Pál jezsuita szerzetes: Haller György temetése
8. Kelemen Didák: Krucsai Márton temetése
9. ismeretlen minorita: Barkóczi Kristina temetése
10. ismeretlen minorita: Barkóczi Kristina temetése     KELEMEN DIDÁK????
11. ismeretlen minorita: Barkóczi Kristina temetése
12. Székely László jezsuita szerzetes: Csató Sigmond temetése
13. Auer Leopold minorita szerzetes: Erdődi Gábor Antal temetése
14. ismeretlen minorita: Krucsai Julianna temetése
15. Rácz Kelemen református prédikátor: Rédei Kristina temetése
16. Rácz Kelemen református prédikátor: Rédei Kristina temetése
17. ismeretlen jezsuita: Csáki István temetése (latin)
18. ismeretlen jezsuita: Kornis István temetése (latin)
19. ismeretlen jezsuita: Petri János temetése (latin)
20. Kelemen Didák: Lelki öröm
21. Kelemen Didák: A Melchisedek rendin való szent, ártatlan, makulánélkül való fõ pap a Kristus Jesus…
22. ismeretlen minorita: Isten, es ember Jesus Kristus Bizonyság tétele…
23. Bernárd Pál minorita: Lelki beszélgetés
24. Eszterházi Pál pálos: Arca in sanctuario templi posita…
25. Hajdics Eusebius minorita: Antidotum spirituale…

Több prédikáció címlapján található possessori bejegyzés. Egy esetben, Zichy István temetési beszédén félig levágva ez olvasható: „M. G. Petki Davidné Aszony”. Petky Dávidné Zichy Sára pedig Zichy István lánya. Ezen kívül tizenkét beszéd címlapján a kolozsvári minoriták könyvtárának possessori bejegyzése látható, ezek a következők: 
Gyalogi János jezsuita szerzetes: Bornemissza János temetése – ezen Szabó István minorita szerzetes (1705–1783, 1747-ben a kolostor házfőnöke) neve is olvasható, valószínű, hogy ő írta a bejegyzést
Kolosvári Pál jezsuita szerzetes: Haller György temetése
Kelemen Didák: Krucsai Márton temetése
ismeretlen minorita: Barkóczi Kristina temetése (összetartozik a másik két beszéddel)
Székely László jezsuita szerzetes: Csató Sigmond temetése
Auer Leopold minorita szerzetes: Erdődi Gábor Antal temetése
ismeretlen minorita: Krucsai Julianna temetése 
Rácz Kelemen református prédikátor: Rédei Kristina temetése
ismeretlen jezsuita: Csáki István temetése (latin)
ismeretlen jezsuita: Petri János temetése (latin)
Kelemen Didák: Lelki öröm
Bernárd Pál minorita: Lelki beszélgetés – Szabó István neve is szerepel a bejegyzésben

Az Adattár sorozat[footnoteRef:46] közli a kolozsvári minoriták könyvtárának katalógusát az 1749. évből, de ebben a kolligátum még nem szerepelhet, hiszen a legkésőbbi beszéd 1769-ben jelent meg, viszont az 1749 előtti prédikációk (tizenhét ilyen van a kötetben) sem találhatók meg benne, tehát ezek is 1749 után kerülhettek a kolostor birtokába, és valószínűleg itt is kötötték egybe azokat.  [46:  Katolikus intézményi könyvtárak Magyarországon. Ferences könyvtárak 1681–1750, sajtó alá rendezte ZVARA Edina = Adattár XVI–XVIII. századi szellemi mozgalmaink történetéhez, sorozatszerk. KESERŰ Bálint, BALÁZS Mihály, Bp., OSZK, 2008, 172–186.] 

A Melchisedek-beszéd végén levő imák Pázmány-kompilációjáról: Rákos B. Raymund azt írja 1975-ös Kelemen Didák-életrajzában, hogy ezt a prédikációt egy fotómásolat alapján elemzi, mely az Országos Széchényi Könyvtárban található, csonka példány: „hiányzik belőle valami kevéske, ami azonban nem zavarja a mű teljes kiértékelését, és alig-alig a teljességét”. Ez a „kevéske” három lapot jelent. C2r–C4r: „Mit jelentenek a’ Papi öltözetek, és szent Misébe való Ceremoniák, röviden kévánok arról-is szóllani”, C4r–C4v: „A’ Keresztény embernek Mise halgatásra való szándék tétele”, C4v: „A’ szent Mise elött való töredelmességnek, ájtatosságnak, intentiónak, és malasztnak kérése”, a lap alján ezzel a bekezdéssel: „Más efféle ajtatos Miséhez készülö imadságok Pazmányban és más ájtatos könyvekben talaltatnak, azért itiltem, hogy nem szükséges többeket itten tenni”. 
C2r: „Mit jelentenek a’ Papi öltözetek, és szent Misébe való Ceremoniák, röviden kévánok arról-is szóllani”
	Kelemen Didák (?), Az Melchizedek rendin való szent, ártatlan, Makulá-nélkül való fö Pap a’ Kristus Jésus…, Kassa, 1737.
	Pázmány Péter, Imádságos könyv (1631), kritikai kiadás, Pázmány Péter Művei sorozat, sorozatszerk. HARGITTAY Emil, sajtó alá rendezte SZ. BAJÁKI Rita, HARGITTAY Emil, Bp., Universitas Kiadó, 2001.

	C2r
Szent Jerónimus tom. 4. ad 44. caput Ezech. a’ Papi öltözetet, azért mondgya szükségesnek, hogy a Kristus ebédire ne csak úgy mennyük, mint világi vendégségre, ne is járullyunk alább való böcsülletel a’ Kristus áldozattyához annál, a’ mint a’ Papok a’ Mojses áldozattyához járúltak Mojses 2. könyv, 28-dik rész 2 dik, ’s utána következendö verseiben le-vagyon irva: minémü drága öltözeteket rendelt maga az Ur Isten ö Szentfelsége, mellyekbe öltöztek a’ Papok, mikor az Ur elött szolgáltak. Ismét Mojses 2 dik könyv. 31-dik rész. 10. v. Az új Testamentombéli Melchisedek rendi szerént való makula nélkül való szent áldozathoz szükségesek az öltözetek, külsö Ceremoniák, bizonyos rend tartások, hogy a’ szent Pál intése szerént I. cor. 14. rész. 40. v. mindenek diszesen jó rendel légyenek. Lássuk azért mit jelentenek a’ Papi öltözetek.
	130 {195}
„Sok szép okát aggya ezeknek az Eöltözeteknek Ierónymus, Tom. 4. ad 44. ca. Ezech. 1. 13. […] Ezzel jelentyük (ugy-mond,) hogy nem közönséges, és rongyos ruhában, hanem tiszta öltözettel, és lelki ismérettel, kell az Ur szolgálattyához járúlnunk: mint régen, a’ Moyses törvényében a’ Papok, szép öltözetben áldoztak.”



	
„A’ fejér ruhácska, kit leg elöször is a’ fejére tészen a’ Pap, mikor öltözik, jelenti Kristusnak leg elsö titkát, úgy-mint Isteni természetnek emberi gyarlósággal való bé fedezését. Azon kívül amaz fedelet-is, mellyel a’ Kristus szemeit bé-kötötték, kérdezvén töle, ki csapdosá ötet Luc. 22. v. 64.”
	130 {196}
„A’ mely öltözettel fejét bé-fedi a’ Pap, és Amictusnak hívatik, jegyzi Eüdvözitönkben, az Isteni természetnek, emberi gyarlosággal-való be-fedezését: és ama’ fédelet, mellyel a’ Sidók csúfolván Urunkat, szent orczáját befedezék, kérdezvén tölle, Ki csapdossa ötet?”

	
„Az Alba, vagy az Ing jelenti a’ Kristus fejér ruháját, mellyel Herodesnél csúfoltatott. Azt magához övedzi a’ Pap, hogy (C2v) leginkább a’ szent Mise szólgálattyában legyenek felj-övedzve ágyékaink. Luc. 11. v. 35.”
	131 {197}
„A’ fejer Keczele, nem csak ama’ fejér ruhát jelenti, melybe öltözteték Urunkat: de azt-is, hogy tiszta, fejér öltözetben kel lelkünknek Isten-eleibe, ö szent Oltárához járúlni. Ezt pedig a’ fejér öltözetet, hozzánk öveddzük: kivel jelentyük, nem csak hogy szorgalmatossan kel öriznünk, és hozzánk foglalnunk, az ártatlan és tiszta életet, de azt is, hogy fel-övedzük és meg-szorítcsuk, ágyékunkat”

	„Az Övecske jegyzi azt a’ kötelet, kivel meg-kötöztetett a’ kertben Kristus”
	

	„A Stóla azt, mellyel nyakon köttetett, ’s úgy hurczoltatott”
	„Ez-után, a’ Stolát vészük nyakunk környül. […] Ezzel jelentetik a’ Christus gyönyörüséges igája, mellyet nyakunkra vettünk, miképpen Eüdvözitönk mi-éretünk a’ törvény igája-alá veté magát. […]” 

	„A’ Pap bal karján függö Manipulus azt, kivel a’ kö oszlophoz kötöztetett Joan. 18. v. 12. & 24. cap. v. 1.”
	„A Manipulus, mely a’ Papnak bal- {198} kezén vagyon, arra tanít, hogy kezünk, és cselekedetünk, kötve legyenek a’ gonoszra: miképpen Eüdvözitönk keze meg-kötöztetett érettünk”

	„A’ Casula azt a’ bársony ruhát, melyben öltöztetett csúf képpen Pilátusnál Marc. 15. v. 20.”
	„Végre, a’ Casula eszünkbe juttattya, Eüdvözitönknek bársony ruháját, melybe öltözteték ötet csufolván, a’ Sidók: Es, ez-által, ínt az Anyaszentegyház, hogy a’ Szeretetnek szép öltözetit reánk vegyük, ha kedvessen akarunk szolgálni Istennek”

	„A’ Casulán lévö Kereszt, Kristusnak keresztit jelenti, kit a’ vállán a’ Calvária hegyére vitt, és a’ kire mi-érettünk fel-függesztetett”
	-

	
„A’ Pap feje tetején Pilis vagyon, a’ kit szent Agoston koronának nevez. Szent Péter vólt pedig első, ki feje tetejét meg-nyirette, Kristus tövis koronájának emlékezetire”
	128 {190}
„A’ Papnak tetején Pilís vagyon, mikor Misét mond: Mely Pilíst, Szent Agoston, epist. 147. {191} és Szent Ierónymus, […] Koronának neveznek”




C4r: „A’ Keresztény embernek Mise halgatásra való szándék tétele”

	Kelemen Didák (?), Az Melchizedek rendin való szent, ártatlan, Makulá-nélkül való fö Pap a’ Kristus Jésus…, Kassa, 1737.
	Pázmány Péter, Imádságos könyv (1631), kritikai kiadás, Pázmány Péter Művei sorozat, sorozatszerk. HARGITTAY Emil, sajtó alá rendezte SZ. BAJÁKI Rita, HARGITTAY Emil, Bp., Universitas Kiadó, 2001.

	C4r
„Vedd kedvessen szent Háromság egy örök Isten a’ mi Urunk Jésus Kristus szent Testének és vérének áldozattyát, mellyet én a’ vég Vacsorán való áldozattal, és mind azokkal, mellyek eddig néked bé mutattattak, és ez után bé mutandatnak öszve kapcsolván a’ Pap keze által bé-mutatok szent Felségednek dücsösségére, az Anya szent-egyház intentiója, és szándéka szerént
1. Szent Felésgednek örökké való dücsöségére, szerelmére, és tetszésére.
2. A’ te rajtunk való uralkodásodnak, és töled való függésünknek meg vallására.
3. A’ mi urunk Jésus Kristus szenvedésének, és szent halálának örök emlékezetére.
4. A’ Bóldogságos Szüz, és dicsöült Szentek tiszteletének gyarapodására.
5. A’ mi Urunk Jésus Kristus emberségének, a’ Boldogságos (C4v) Szüznek, a’ dücsöségben uralkodó szenteknek, e’ földön lévö igazaknak, és nékem is méltatlannak adatott, és adandó jó téteményeknek meghálálására.
6. Az en büneimnek, más élö, és Istenben ki múlt hiveid büneinek elég tételére.
Vedd kedvessen ezért ezt az én szándékomat, és adgy bövséges malasztot, Amen”
	115 {162}
„Vegye kedvessen az Ur a’ te Aldozatodat, nevének dicsíretére, és tiszteletire, lelkünknek üdvözségére, és az {163} egész Anyaszentegyháznak éppületire: A’ mi Urunk IESUS Christus-által. Amen.”


 
IV. Magyar nyelvű katolikus halotti prédikációk a kolligátumban
1) A névből vett érv

 A kolligátum Gyalogi-prédikációja ifjabb Bornemissza János temetésén hangzott el 1747. március 4-én a szebeni templomban. A beszéd textusa: „Hasonlo mennyeknek Országa a’ tselédes emberhez, ki jo reggel ki-ment miveseket fogadni az ö szölöjébe”, ennek kifejtésében Gyalogi arról beszél, hogy „Mivest keresni az Istennél annyi, mint teremteni a’ hol nints”, vagyis az elhunytat azért szólította magához, mert mívesre volt szüksége. Még a szokásos, a halotti prédikációkat általában lezáró imaformulát is így egészíti ki: „Adgy Uram, a’ te szőlőd Mívesének bérbe örök nyugodalmat, és az örök világosság féngeskedgyék néki!”
Bár Knapp Éva nem halotti prédikációkat vizsgált Csete és Gyalogi kapcsán, azért kap helyet a halotti beszéd rövid ismertetése a dolgozat e részében, mert Gyalogi prédikációszerkesztői módszerét az említett tanulmányok megismerve releváns lehet a kompiláció kérdése. Akár a Pázmány-kompilációé is, de Gábor Csilla 2007-es, a Studia Litterariában megjelent, a Csete és Gyalogi prédikációi között lévő kapcsolatról szóló tanulmánya alapján Csete István prédikációi is valamilyen mértékben Gyalogi prédikációinak előzményei. Gábor Csilla ezeket a kérdéseket teszi fel: Hol a határ Csete és Gyalogi munkássága között? Milyen természetű a műveik közötti összefonódás?[footnoteRef:47] A Gyalogi által sajtó alá rendezett magyar nyelvű kiadás tizenkét Nagyboldogasszony-napi beszéde és Csete kéziratának erre az ünnepre szóló beszédei között egy egybeesést már biztosan talált Gábor Csilla.[footnoteRef:48] Ezekről a következőt állapítja meg: „[a] két prédikáció felépítése, szemléletmódja, és az a mód, ahogyan Európa és a magyarság történelmét birtokba veszi, nagyjából megegyezik egymással. Csakhogy Gyalogi alaposan kibővíti, szerkezetileg is némiképp átírja fordítás közben az egyes témákat vagy motívumokat olykor csupán csak felvillantó forrásszövegé[t]”.[footnoteRef:49] (És Gyalogi a populárisabb ízléshez igazította a szöveget.)  [47:  GÁBOR Csilla, Változatok a sorsértelmezésre: Csete István prédikációi Mária országáról és annak történetéről, Studia Litteraria, 2007, 227.]  [48:  Uo., 229.]  [49:  Uo., 233.] 

A kompiláció kérdésköréhez is kapcsolódik a már említett, Kolosvári Pál jezsuita szerzetes (1684‒1731) által 1730. január 26-án Hallerkői Haller György temetésén elmondott prédikáció, mely több szempontból is különleges. A beszéd egyrészt jelölt (és valószínűleg jelöletlen) Pázmány-idézeteket tartalmaz („A’ mi a’ közleb el mult tizenkét száz esztendöt illeti, erröl szót sem tészek, mivel senki az olvasott Ellenkezök közzül nem tagadgya, hogy 1200. esztendötöl fogva a’ Római Ecclesia fen áll; és azoltátol fogva valamennyi pogány országok Kereszténységre tértek, mind a’ Romai Apostoli széktöl küldetett tanitok által téríttettenek meg, a’ mint ezt Pázmány Péter Cardinál szépen meg mutattya az Ellenkezök irásibólis” illetve „Már azt kérdem az Ellenkezöfelektől: Elöszször, mikor távozott el a’ Romai Ecclesia az Kristustól fellyebb igért erösségétöl, és csalhatatlanságátol? másodszor, mi czikkelyekben távozott el? Az elsőre valamennyi-féle Ellenkezök vadnak, mind annyi-féleképpen felelnek, a’ mint a’ fellyebb ditsírt Pázmány Péter magok szavából –s- irásibol meg bizonyitotta”). Nem marginália formájában adja meg sem ezek, sem a többi citátum helyét – a kolligátumban lévő többi prédikációtól eltérően –, hanem a lábjegyzethez hasonlóan: betűvel jelöli a főszövegben az idézetet, majd a lap alján részletezi annak forrását. Másrészt a Hallerkői előnévből kiindulva választ textust („Minden a’ki az én igéimet hallya, és meg cselekeszi azokat, hasonlittatik egy bölcs emberhez, ki a’ házát a’ kösziklán építette”. Mt 7, 24), és a névből vett érvekkel bizonyítja, hogy az elhunyt üdvözült. 
Nem ez az egyetlen halotti prédikáció a kötetben, mely az elhunyt nevéből vett érvre épül. Biró János kolozsvári plébános Kornis István temetésén 1741. május 29-én beszédében az unikornis-metaforát alkalmazza. A halál „[M]éltoságos Groff Kornis István Urat ö Excellentiáját hatalma alá hajtotta légyen; Unicornissát békozásával állová tette, nagy tisztségeinek titúlússit be mázalni igyekezte: mind azon által, se fö fö hellyeken mulato Unicórnissát helyeböl ki nem allitotta; se Méltoságos és az ég elött leg kellemetesbb titúlussit el nem törlötte; mert meg marad Méltoságos Groff Kornis István Urnak életében kötött, és el fónyadhatatlanúl örökké fenn állo koronája”. Ebben az esetben a Kornis-unikornis szójátékot az is támogatja, hogy a Kornisok címerállata az unikornis. Beke Margit írja a főpapi temetkezésekről, hogy „A díszravatal és a halotti címerek használata az előkelők temetési pompájához tartozott. A halál méltóságát és ünnepélyességét fejezték ki ezek a költséges és időigényes művészi alkotáso[k]”.[footnoteRef:50] Sas Péter és mások kutatásaiból kiderül, hogy hasonló volt a helyzet egyebek mellett a kolozsvári főúri parentációk alkalmával is, így valószínű, hogy Kornis István temetésén sem volt ez másként. Így elmondható, hogy a szónok verbálisan is megképezte azt a gyászpompát, mely egyébként vizuálisan a temetési szertartás méltóságteljességét biztosította.  [50:  BEKE Margit, Főpapi temetési szertartások és halotti címerek a XVIII–XIX. században, Magyar egyháztörténeti vázlatok, 4. kötet, Bp., 1992, 65.] 

Érdekes, hogy már harminc évvel a Kolosvári-prédikáció előtt, az ország más régiójában egy ismeretlen jezsuita hasonló elvek szerint szerkesztett halotti beszédet. A győri káptalani templomban 1700. május 21-én Zichy István felett mondott temetési beszéd abban hasonlít az előzőhöz, hogy a textus a család címerállatát idézi: „Ollyanná tötte a’ lábaimat mint a’ Szarvasokét, magas helyre állatván engem”. (Ez az idézet egyébként tartalmában az előző prédikációban is szerepel, unikornissal: az unikornis ugyan alázatossággal megzaboláztatott, de a többi állattól magasabb helyen készít magának lakóhelyet.) A textust magyarázva így beszél a Zichy Istvánt temető jezsuita: „A’ joságos cselekedet fel-emeli az embert, és az egeken fellyül helyhezteti az halandokat. Annyira fel-emelte ezt a’ Méltoságos Uri Familiát, hogy tekintvén ennek sok érdemeire, és Virtusi-ra közelebb láttassék lenni az éghez, mint a’ földhöz. Kinek Szarvasa ugy tapodta lábaival a’ földnek szinét, hogy fejét mindenkor az egek felé fel-emelné”. A hozzátartozóktól búcsúzó halott nevében a Zsoltárok könyvéből (41) idéz: „A’ mint kivánkozik a’ Szarvas a’ vizek kútfejéhez, ugy kivánkozik a’ lelkem te hozzád Isten”, a család laudálásában pedig kiemeli, hogy a Zichyekhez azért méltó címerállat a szarvas, mert „A’ régieknek elméje szerént a’ Szarvasok ritkán járt utat járnak; hanem magoknak járások által utat csinálnak”. 
Auer Leopold 1744. november 12-én Erdődi Gábor Antal egri püspök temetésén mondott beszédében az Erdődi családot a gyászeset kapcsán olyan erdőhöz hasonlítja, melyben a halál kaszált. (Egyébként a püspök elhunytát venatio lugubrisnak, gyászos vadászatnak nevezi: a halál halálos nyilával kivadászta és megejtette szeptember 26-án, a hatvanadik születésnapja előtti este, fél hatkor.) 
Nádfői Krucsai Julianna, Tsépei Zoltán Pál felesége huszonöt évesen halt meg 1758. október 3-án, temetése december 11-én volt a bátori minorita klastrom templomában. A szónok az elhunyt előnevét használta fel a gyászolók megszólítására beszédében: „Mit mentetek-ki nyugodalmas házatokbol, lako-helyetekböl pusztás Bátor várassába látni? széltöl hajtogatott nád száláté?”. Majd egyértelművé teszi, kire érti a nád-metaforát: ha a szépen zöldellő nádszálakat ilyen könnyen leszakítja a halál, mennyivel jobban kell félnie az öreg, törékeny nádszálaknak. 
A kötetben található tizenhat magyar nyelvű halotti prédikációból öt esetében használta fel a pap az elhunyt nevét és/vagy családi címerét valamilyen formában az argumentációban. Ez lényeges része volt a családi reprezentációnak, jelentős részben antik retorikatörténeti mintákra épült, de mivel a szónok minden esetben bibliai locusokkal támogatta meg a névből vett érvet, nem hatott profánnak, hanem ez is fontos eszközét jelentette a hallgatóság üdvösségre vezetésének. Kecskeméti Gábor szerint a névből vett érv az „óriásmetafora” egy formája, mellyel „a 17. század katolikus magyarországi szónokai […] gyakran dolgoztak” a templomi prédikáció esetében is, és mivel ez az alkotási eljárás ünnepélyessé, emelkedetté, díszítetté tette a beszédet, halotti prédikációk szerkesztésénél is használható. Kecskeméti példája Ordódy Zsigmond esztergomi kanonoknak Hasko Jakab felett mondott beszéde. Ordódy olyan textust választott, „[a]melyben előfordul a halott címerének egyik eleme, a nap. Így, noha a címert szóba sem hozta, megteremtette annak a lehetőségét, hogy a nap motívuma köré építve prédikációját egyben mindvégig a halott személyéhez is kapcsolódjék. A lenyugvó, de annál fényesebben feltámadó napról szóló emblémák és mottóik a beszéd leghangsúlyosabb építőkövei”.[footnoteRef:51] [51:  KECSKEMÉTI, i. m., 222.] 


2) Ars moriendi – A jó halál katolikus rítusai, különösen az utolsó kenet

Szabó Péter monográfiája szerint a temetési rítus komplex ceremónia, mely az elhunyt házánál kezdődött meg, majd a templomban folytatódott a gyászmisével és a sírba tétellel.[footnoteRef:52] Ám a 15. század óta e rítus mellett a meghalás rítusa is fontossá vált, olyannyira, hogy jól meghalni csak az egyház által meghatározott szabályok szerint lehetett, a haláltusától függött a lélek további sorsa.[footnoteRef:53] A reneszánsz felértékelte az evilági életet annak végessége tudatában, és ekkor kapott helyet a temetési szertartásban az elhunyt tisztségeinek, méltóságainak, címeinek felsorolása.[footnoteRef:54] Ez az általam olvasott, kolligátumban egybekötött 18. századi halotti prédikációknak is kivétel nélkül része. Emellett azonban több beszéd kitér arra akár explicit, akár kikövetkeztethető módon, hogy az elhunyt még evilági életében készült a túlvilágira, a haldoklás során pedig (katolikus haldokló esetében) élt a gyónás, szentáldozás és az utolsó kenet szentségével. [52:  SZABÓ, i. m., 8.]  [53:  Uo., 9.]  [54:  Uo., 11.] 

Bár „A bérmálás és az utolsó kenet ismeretének teljes hiányáról számolnak be az esztergomi érsekség területén vizitáló főesperesek a 17. század elején”, írja Bárth Dániel Szempontok a bérmálkozás történeti néprajzi vizsgálatához című tanulmányában,[footnoteRef:55] a tizenhat magyar nyelvű halotti beszéd közül ötben már szerepel kikövetkeztethetően és/vagy explicit módon, hogy az elhunyt megkapta az utolsó kenetet.  [55:  Vö. huszadik lábjegyzet BÁRTH Dániel, Szempontok a bérmálkozás történeti néprajzi vizsgálatához, Néprajzi Látóhatár, 2007/3‒4, 191.] 

Krucsai Márton 1733-ban halt meg. A fölötte mondott beszéd szerzője valószínűleg Kelemen Didák, aki kiemelte: az elhunyt, akinek kilencven év adatott ezen a földön, „Hoszszas, sullyos betegsége alatt az örökké valoságnak uttyára Istennek ingyen Sz. kegyelme által, jol reá készülvén, a’ Sz. Sacramentomokkal ájtatossan élvén […] meg hal[a]”.
Krucsai Jánosról mondja Bócso János leveleki plébános 1741. július 13-án, hogy „Ha pedig az emberi gyarloságnak Pokhálojával történt szerént háza bé fogattatott (értem) ha gyarlóságtól viseltetvén meg bántotta Istenét, legottan, az igaz Paenitentia tartás által, a’ sziv-béli töredelmességnek sepröjével, és az Oltári Szentség gyakor vételével tisztogatta, ’s szüntelen mosogatta. Innét jó reménységben lehetünk, hogy már a’ mennyei Boldogságban, mint néki épitetet örökös házában az ő Lelke bé vitettetett, ’s a’ több igazak közé hellyheztetett”. Továbbá: biztosan üdvözült, mert „Mert halála előtt tellyes életérül való igaz töredelmes szivbül poenitentiát tartott, az hitnek, reménységnek és szeretetnek paizsába öltözött”, „És fabula légyen ámbár a’ régi Romai Pogányokrúl, hogy ők haldokló attyafiai szájába egy pénzt tettek, arra a’ végre, hogy Charon névü révéznek hajó bért meg fizethesse, ki-is minden halottat hajón szokta által vinni az élök mezeiére, légyen ámbár ez (mondám) fabula, de valosággal mondhatom én ezen Tekéntetes Ur felöl, hogy az ö szájába a’ Kristus Jesusnak valoságos szentséges Teste tétettetett, hogy az által az ö kormányossa, a’ Szent Örözö Angyala a’ világnak zűrzavaros vizén ötett által vihesse a’ mennei Elisiusok az az: élök mezejére”. 
Szintén Krucsai János felett mondott prédikáció a következő példa, melynek szerzője valószínűleg szintén Kelemen Didák, aki így beszélt: C3v „Tudta (ti. Krucsai János) azt is, mit parancsol Üdvözítőnk Szent Jakab Apostol által: […] Beteg-e valaki közületek? vigye bé az Egyházi szolgákot, és imádkozzonok érette, meg kenvén ötett Olajjal az Úr nevében, és a’ hitből való imádság meg szabadittya a’ beteget, és meg könnyebiti őtet az Úr, és ha bünökben lészen, meg bocsáttatnak néki. Tudta azt is, hogy az Apostolok cselekedete nem volt héjába való, midőn Urunk parancsolattyábol a’ Szent Evangeliumnak hirdetésére menvén, […] sok betegeket kennek vala meg olajjal, és meg gyogyittyák vala” – itt a névtelen prédikáló minorita szerzetes azt az újszövetségi szöveghelyet idézi (Jak 5, 14–15), mely az utolsó kenet/betegek kenete szentségének megalapításáról szól. Ezt írja a prédikáció folytatásában: „Azért hogy Teremtő Istenének kedvében lehessen, hogy az utólso harcon gyözedelmesen viaskodhassék, hogy Isten Itilö Széke elejbe bátorságossan mehessen, mindenekkel meg békéllett, sött a’ távúl lévöket-is magához hivatta, ’s meg követte: e’ felett: keresztényi tudománnyal, ájtatos buzgósággal az Isteni szeretetre szép szavaival fel gerjesztette. Nagy ájtatossággal, búzgo töredelmességgel gyakran járult az Isteni kegyelemnek Thronussához, utólso betegségében egy hét alatt kétszer, ’s háromszor-is vétkeit meg gyonta. Hasonloképpen vastagította éhezö Lelkét az Ur vacsorájának, a Kristus JESUS valóságos Szent Testének, és Vérének ájtatos felvételével. El hivatta az Egyházi szolgát, a’ Papot-is, és meg szenteltetett olajból állo kenetet, arra rendeltetett Igéknek mondásával attol fel vette; illyen képpen rendelé magát az utólso szempillantáskor leendő rettenetes harczra”.
Csató Sigmondot Székely László jezsuita szerzetes temette 1752. április 13-án. Prédikációjának fontos része az a néhány mondat, melyben hallgatósága elé tárja, hogy az elhunyt „[m]agárol sem vólt feledékeny. meg-intetvén azért betegsége meg-nehezedése által, hogy már világi pállya-futásának közelgetne vége, és az örökkévaloságra kellene útazni, mint igaz keresztényi tökélletességgel mindenkor útazo meg-nem rettenvén, elsőbben-is mingyárt inkább ragaszkodott a’ tökélletességhez. meg-tisztogatta lelkét a’ véteknek leg-kissebb szennyétől-is töredelmes szent gyonás-által, lelki eröt vett az Utólso-kenet szentsége-által, és mint már hoszszas útra indúlo-félben-lévö, úti-költségül a’ Kristus Szent Testét hit, reménség, szeretet fohászkodási-között buzgó áítatossággal magához vette. eképpen igaz keresztény modra el-készitvén magát az utólso orár[a]”. Tökéletes életet élve és tökéletes utolsó készületet téve Csató Sigmond jó példával járt elöl embertársai előtt.
A más összefüggésben már említett Krucsai Julianna szintén részesült az utolsó kenet szentségében, ezt a következőképpen mondja el a névtelen minorita szónok: „Azonban tudván tudta [ti. az elhunyt], hogy azt javallya, s’ parancsollya az Isten Szent Jakab Apostol által, hogy ha Beteg valaki közületek, híja-bé az egyházi szolgát, és kennye meg ötet olajjal az Urnak nevében: és a’ hitnek imádsága meg szabadítya ötet. Noha ettöl sokan az együgyü gorombák közül irtóznak, de a’ bóldog emlékezetű halottunk, nem hogy irtózott vólna, de nagy ájtatossággal, buzgosággal, örömmel, ohajtással, bátorsággal fel-vette az utólso Szent Kenetet”.
A kolligátum halotti prédikációi mintát kínálnak ahhoz, hogy egyrészt a 18. század első felének halotti beszédeit (összevetve az előző évszázad utolsó évtizedeiben keletkezett hasonló szövegekkel), másrészt egyéb műfajokat (az ars moriendi-irodalmat, végrendeleteket, canonica visitatiókat) szisztematikusan vizsgálva feltárjuk, hogy milyen rítusai voltak a haldoklásnak, milyen felekezeti különbségek voltak ebben, s miért tűnik úgy (legalábbis hipotézisünk szerint), hogy az 1730-as évek körüli évektől kezdve ezek a rítusok jobban elterjedtek. (A katolikus félnél például – a korábbi időszakhoz képest erőteljesen – az utolsó kenet gyakorlata.) Valószínűleg a felekezeti önreprezentáció és vallási térhódítás összefüggésében értelmezendő a halotti beszédekben, az ars moriendi irodalomban, illetve a hivatalos egyházi összeírásokban egyre inkább elkülönülten megjelenő katolikus, valamint protestáns halotti rítusok – ahogyan azt Fazakas Gergely egy 2011-es előadásában Bethlen Kata kapcsán protestáns oldalról feltételezte. 
További katolikus halotti prédikációk a Debreceni Református Kollégium Könyvtárában: egy másik kolligátumban több protestáns halotti prédikáció mellett két magyar nyelvű katolikus található,[footnoteRef:56] és mindkettő kapcsolódik az eddig tárgyalt, az argumentációban (a családi címerre tekintve) a névből vett érvet is használó, illetve az utolsó kenet felvételének fontosságát hangsúlyozó temetési beszédekhez.  [56:  B923; Tartalmaz RMK 665–670 jelzet alatt hat, 1711 előtti protestáns prédikációt illetve 1712 és 1730 közötti protestáns prédikációkat, továbbá két katolikus halotti prédikációt 1721-ből és 1726-ból, végül egy latin nyelvű katolikus prédikációt 1708-ból.] 

Az 1726. május 26-án Kolozsváron eltemetett Rácz Borbára halotti prédikációjában a kolozsvári plébános méltatja az elhunyt jó halálát, ugyanakkor azt kérdezi, miért nem veszik fel az utolsó kenetet más haldoklók is. B4r: „[...] lássuk mit tselekedett ö, hogy az örök életre bé-mehetne. Tudta bezzeg ö mind ezeket: azért, oh mint igyekezett mind a’ vétkeket el távoztatni, ’s mind a’ jó tselekedetekben magát foglalni! Igyekezett a’ vétkeket el-távoztatni; mert, tanquam a facie colubri, úgy irtózott a’ vétkektöl, mint a’ mérges kigyótul: és ha gyarlóságból vétekbe talált esni, mindjárt töredelmes szível meg szánta, bánta, arról pénitentziát tartott, ’s az ö Urát Istenét meg követte. Azzal sem elégedett-meg, hanem utólsó betegségében lelki esméretit jól meg-visgálván, tellyes életében való fogyatkozásiról újjonnan igaz gyónást, vallást tett, sirva Istenét meg követte. Affelett értvén sz: Jakabnak amaz intését, jak: 5. Infirmatur etc. beteg-é valaki, úgy mond, közzületek? hivassa magához az Egyházi szólgákat, és imádkozzanak érette meg kenvén olajjal, és meg-könnyebbiti ötet az UR, és ha vétekben lészen meg botsáttatnak néki. Ezt mondám, értvén magához hivatta meszszünnen is a’ Lelki Atyát, és szép imádságok után meg-kenette magát sz: olajjal; a’ mellyel annyira meg-könnyebbedett lelkében, hogy olly bátran ment az Isten széki elejibe, mint ha-bizonyos lett vólna benne, hogy az Isten kegyelmes lészen néki. Azt kérdem én itten; vallyon miért nem követik ezt mások betegségekben, illy világos szavaira sz: Jakabnak? miért az Egyházi szólgák nem kenik-meg olajjal a’ betegeket, hogy büneik meg-botsáttatnának? hiszem az Apostolok-is meg-kenték olajjal a’ betegeket, a’ mint sz: Márknak 6. rész: meg van irva” 
Antalfi Mihály károlyfehérvári prépost 1721. november 9-én mondott halotti prédikációt Mártonffi György megyéspüspök fölött. A beszéd textusa: A2r „Árvákká löttünk atya nélkül” (Sir 5,3), ez ismétlődik meg a B4r lapon: „Árvákká maradtunk atya nélkül. Még-is tekintsünk reá az ö czimerire, meg-látjuk ottan, mintegy a’ Noé galambját zöld olaj-fa ágat a’ szájában hordozni, hogyha a’ galambnak természetit meg-visgáljuk, meglátjuk, hogy a’ galamb magát ezt a’ fö Pásztort jelenti;”. A címerből vett képet a szónok ebben az esetben is metaforaként használja, mert a beszéd folytatásában a galamb tulajdonságait tulajdonítja Mártonffi Györgynek.
Befejezésül a 18. század első felének fent vizsgált, főleg partiumi és erdélyi prédikációihoz képest más régiókból, illetve eltérő regiszterekből hozok röviden néhány példát. 
Egy 2002-es kiadvány a 18. századi budaörsi katolikus egyházközségi látogatások jegyzőkönyveit adja közre latinról magyarra fordítva.[footnoteRef:57] Ezek a dokumentumok az 1756-os évtől kezdődően, általában a lelkész kötelességeit részletező fejezetekben tartalmaznak utalást a katolikus haldoklás megfelelő rítusaira, így az e felekezethez tartozást különösen erőteljesen megjelenítő utolsó kenetre is. 1756, Velek János: utolsó kenet nélkül senki, sem felnőtt, sem gyermek nem halt meg a pap mulasztásából.[footnoteRef:58] 1761, Raill Sebestyén: „Kötelessége gondoskodni a gyöngékről, hogy senki se haljon meg utolsó kenet nélkül”.[footnoteRef:59] 1783, Hartman János: „Senki sem halt meg a keresztség, a bűnbánat vagy az utolsó kenet szentsége nélkül”;[footnoteRef:60] a lelkész az egyházmegyei rendtartás előírásai szerint szolgáltatja ki az utolsó kenetet;[footnoteRef:61] a halotti anyakönyvbe be kell vezetni, hogy az elhunyt részesült-e az utolsó kenetben.[footnoteRef:62] 1796, a lelkész az előírásoknak megfelelően szolgáltatja ki az utolsó kenetet a beteg megerősítésére.[footnoteRef:63] Ezek az adatok azt mutatják, hogy a 18. század közepétől kezdve a budaörsi egyházközséghez tartozó hívek biztosan ismerték az utolsó kenetet, az egyházközségben szolgáló papnak pedig meg kellett adnia a lehetőséget a súlyos betegségben lévő vagy haldoklónak, hogy éljen ezzel a szentséggel.[footnoteRef:64] Fontos lenne megvizsgálni ebben az egyházközségben (s persze másokban is, de nem csupán az esztergomi püspökséghez tartozókban), hogy miről tudósítanak a 18. század közepe előtti (Budaörsön 1756 előtti) canonica visitatiók az utolsó kenetre és a többi rítusra vonatkozóan. Ehhez a vizsgálathoz más műfajú szövegeket is meg kell vizsgálni, így a végrendeleteket is, bár például a 2006-ban kiadott Váci végrendeletek[footnoteRef:65] első kötetében, mely 1706 és 1750 között készült testamentumokat tartalmaz, csupán egyetlen végrendelet olvasható (Kállay Gergely végrendelete latinul[footnoteRef:66] és magyarra lefordítva[footnoteRef:67]), melynek írója fontosnak tartotta rögzíteni, hogy az utolsó kenettel megerősítve készült a halálra. [57:  Egyházlátogatások Budaörsön. A Budaörsön 1397 és 1933 között megtörtént egyházlátogatások fennmaradt jegyzőkönyvei, szerk. VASS Jenő Sándor ]  [58:  Uo., 31.]  [59:  Uo., 41.]  [60:  Uo., 67.]  [61:  Uo., 74.]  [62:  Uo., 76.]  [63:  Uo., 113. ]  [64:  Az 1783-as canonica visitatio jegyzőkönyve azt is rögzíti, hogy az egyházközség olyan nagy kiterjedése miatt fizikai akadályai vannak annak, hogy a pap minden haldoklóhoz eljusson. Uo., 94.]  [65:  Váci végrendeletek 1706‒1750, szerk. Horváth M. Ferenc, Vác, 2006.]  [66:  Uo., 289.]  [67:  Uo., 291.] 


V. Befejezés

Több kutatási irány rajzolódott ki számomra a kolligátumot olvasva. A részben a fentiekben már említettek közül, illetve most megfogalmazottak közül:
 1. A kompiláció kérdésköre felől közelítve ígéretesnek látszik alaposabban olvasni Kolosvári Pálnak Haller György temetésére írt prédikációját a Kalauz 1637-es kiadásával együtt, hogy bizonyítható legyen, Kolosvári nemcsak a két, általa jelölt helyen idézte Pázmányt. Leginkább Kolosvári olvasásmódjának felderítése lenne érdekes, ennek vizsgálatát kezdte el Fazakas Gergely és Száraz Orsolya tanulmánya. 
2. A kötetet önmagában tekintve is adódnak kérdések. Bár a prédikációk egybekötése részben esetlegesnek tűnik, néhány kapcsolódási pont azért van a szövegek között: A temetési beszédek közül a legtöbb két családhoz kötődik: a Hallerekhez és a Krucsaiakhoz. A Haller család és rokonsági köréhez kötődő prédikációk szerzői egyaránt vannak jezsuiták és minoriták. A Krucsaiak története Nyírbátorhoz kapcsolódik. (A minorita templom fából faragott, Krisztus passióját ábrázoló díszes oltárt Krucsai-oltár néven is emlegetik az adományozóról.) A halotti beszédekben olvasható információk érdekes adalékok lehetnek az eddig még nem említett Krucsai-familia családtörténeti kutatásaihoz is. 
3. Azoknál a beszédeknél, melyek a halál idejét és a sírba tétel napját is rögzítik, néhány esetben feltűnő volt az időbeli távolság még annak ismeretében is, hogy a temetési szertartásnak mint kiemelt reprezentációs alkalomnak a megszervezése hosszabb időt vett igénybe.[footnoteRef:68] Barkóczi Kristina: 1724. szeptember 3-án tették koporsóba a holttestet, szeptember 25-én ravatalozták fel ünnepélyesen Károly várában, majd a várból a templomba vitték a koporsót. Erdődi Gábor Antal: 1744. szeptember 26-án halt meg, november 12-én temették el.  Krucsai Julianna: 1758. október 8-án halt meg, temetése december 11-én volt. Főként az utóbbi temetési ceremónia esetében lenne érdemes rekonstruálni a temetési menetet, hiszen két hónapnál hosszabb idő telt el a halál és a temetés ideje között.  [68:  Vö. SZABÓ, i. m., 24. A vezekényi csatában elhunyt négy Eszterházy fiú végtisztességének megszervezése három hónapig tartott, magát a ceremóniát nagy tér- és időhatárok jellemzik.] 

